Príloha k rozhodnutiu generálneho riaditeľa č. 13/2009

V  ý z  v  a

na predkladanie žiadostí

o poskytnutie dotácie podľa nariadenia vlády Slovenskej republiky č. 369/2007 Z. z. o niektorých podporných opatreniach v pôdohospodárstve v znení nariadenia vlády Slovenskej republiky č. 159/2008 Z. z., ktorým sa mení a dopĺňa nariadenie vlády Slovenskej republiky č. 369/2007 Z. z. o niektorých podporných opatreniach v pôdohospodárstve

Pôdohospodárska platobná agentúra na základe   nariadenia vlády SR č. 369/2007 Z. z. o niektorých podporných opatreniach v pôdohospodárstve v znení neskorších predpisov (ďalej len „nariadenie vlády“), na základe schém štátnej pomoci a  v  súlade s  materiálom Reštrukturalizácia podporného systému v pôdohospodárstve v roku 2009

v  y z  ý v  a

oprávnených žiadateľov k  predkladaniu žiadosti o poskytnutie dotácie v roku 2009 v nasledovných termínoch na tieto podporné opatrenia

|  |  |  |
| --- | --- | --- |
| Paragraf nariadenia vlády | Názov podporného opatrenia | Termín predloženia žiadosti |
| § 4 | Dotácia na založenie a vedenie plemennej knihy a plemenárskej evidencie | od 10.02.2009 do 27.02.2009 |
| § 5 | Dotácia na kontrolu úžitkovosti, testovanie a odhad plemennej hodnoty zvierat | od 10.02.2009 do 27.02.2009 |
| §2 | Dotácia na zabezpečenie účasti chovateľov a pestovateľov na výstavách schválených v kalendári výstav 2009, ktorý je zverejnený na web stránke Ministerstva pôdohospodárstva SR [www.land.gov.sk/sk/](http://www.land.gov.sk/sk/) | od 10.02.2009 do 31.03.2009 |
| § 13 | Dotácia na úhradu straty spôsobenej nepriaznivými poveternostnými udalosťami a to víchricou, prívalovým dažďom a ľadovcom (alebo ich kombináciou) na sadoch a chmeľniciach | od 10.02.2009 do 31.03.2009 |
| § 3 | Dotácia pre chovateľov a  pestovateľov na účasť na výstavách (de minimis) schválených v kalendári výstav 2009, ktorý je zverejnený na web stránke Ministerstva pôdohospodárstva SR [www.land.gov.sk/sk/](http://www.land.gov.sk/sk/) | od 10.02.2009 do 15.04.2009 |
| § 17 | Dotácia pre podnik na účasť na výstavách (de minimis) schválených v kalendári výstav 2009, ktorý je zverejnený na web stránke Ministerstva pôdohospodárstva SR [www.land.gov.sk/sk/](http://www.land.gov.sk/sk/) | od 10.02.2009 do 15.04.2009 |
| § 16 | Dotácia na platby poistného v poľnohospodárstve – rastlinná výroba | od 10.02.2009 do 30.04.2009 |

Žiadosť sa predkladá za každý paragraf nariadenia vlády samostatne (podľa vyššie uvedeného rozpisu) a  to kompletne so všetkými povinnými prílohami.

Žiadosti podľa §4 a §5 sa predkladajú osobne na ústredí Pôdohospodárskej platobnej agentúry, Dobrovičova ul. č.12, Bratislava.

Žiadosti podľa §2, §3, §13, §16 a §17 sa predkladajú osobne na príslušnom Regionálnom pracovisku Pôdohospodárskej platobnej agentúry.

Schémy pomoci sú zverejnené na web stránke Ministerstva pôdohospodárstva Slovenska republiky [www.land.gov.sk/sk/](http://www.land.gov.sk/sk/)

Bližšie informácie o spôsobe poskytovania štátnej pomoci je možné získať priamo na ústredí PPA v Bratislave (*sekcia štátnej pomoci)*

 Ing. Roman Serenčéš, PhD.

 generálny riaditeľ

V  Bratislave 9. februára 2009